b"\n_START_ARTICLE_\nTorre de Tatlin\n_START_SECTION_\nProjecte\n_START_PARAGRAPH_\nLa torre constructivista havia de fabricar-se en ferro, vidre i acer. La seva forma, la funci\xc3\xb3 i els materials constituirien el s\xc3\xadmbol de la modernitat. Hauria superat la Torre Eiffel a Par\xc3\xads. La forma de la torre era la d'una doble h\xc3\xa8lix inclinada que girava fins a 400 metres d'altura i des de la qual els visitants eren transportats amb l'ajuda de diferents mecanismes. L'estructura principal contenia quatre grans estructures penjades. Aquestes estructures havien de girar a diferents velocitats. A la base de l'estructura hi havia un cub que es va dissenyar per encabir sales de confer\xc3\xa8ncies, de classes universit\xc3\xa0ries i de reunions legislatives, cada any completaria un gir sencer._NEWLINE_Al damunt del cub hi hauria una petita pir\xc3\xa0mide, seu de la direcci\xc3\xb3, que completaria un gir un cop cada mes. M\xc3\xa9s allunyat hi hauria un cilindre que seria el centre d'informaci\xc3\xb3, on es publicarien butlletins informatius i manifestos que es divulgarien telegr\xc3\xa0ficament, per r\xc3\xa0dio o per altaveus, el cilindre faria un gir complet cada dia. _NEWLINE_Al capdamunt hi hauria un hemisferi per a les antenes de la r\xc3\xa0dio. Tamb\xc3\xa9 hi havia plans per instal\xc2\xb7lar-hi una pantalla gegant al cilindre i, m\xc3\xa9s lluny, un projector que projectaria not\xc3\xadcies als n\xc3\xbavols els dies ennuvolats.\n_START_SECTION_\nAvaluacions\n_START_PARAGRAPH_\nEl monument se'l considera com un exemple de l'arquitectura constructivista, i, a m\xc3\xa9s, un projecte inviable. A m\xc3\xa9s de l'enorme quantitat d'acer que calia i del que la R\xc3\xbassia revolucion\xc3\xa0ria no disposava, o que havia d'usar per construir cases, hi ha seriosos dubtes sobre la viabilitat de la seva estructura.\n_START_SECTION_\nMaquetes\n_START_PARAGRAPH_\nHi ha una maqueta de la Torre de Tatlin al Museu d'Art Modern a Estocolm, Su\xc3\xa8cia."